La UV acull la presentació del llibre 'Estudios críticos sobre diseño valenciano' i la pàgina web ‘Iconos del Diseño Valenciano’

## La UV acull la presentació del llibre 'Estudios críticos sobre diseño valenciano' i la pàgina web ‘Iconos del Diseño Valenciano’

Prestatgeria La Literatura. Vicent Martínez, 1985. Inclosa en el llibre. Fptp: P. Alberola.

El pròxim dilluns, 23 de setembre, a les 18 hores, el Saló d'Actes Joan Fuster de la Facultat de Geografia i Història de la Universitat de València acollirà la presentació de la publicació ‘Estudios críticos sobre diseño valenciano’ i de la pàgina web ‘Iconos del Diseño Valenciano’. L’activitat està organitzada per l'Arxiu Valencià del Disseny (AVD), de la Universitat de València i la EASD, i la Fundació del Disseny de la Comunitat Valenciana, per a presentar els resultats dels dos projectes, que han comptat amb la participació del Departament d'Història de l'Art de la Universitat de València. Aquest acte forma part de la Valencia Disseny Fest (VDF), en col·laboració amb la Facultat de Geografia i Història.

El primer d'aquests projectes és la publicació ‘Estudios críticos sobre diseño valenciano’, el *número 2* de la sèrie 'Quaderns de l'Arxiu Valencià del Disseny'. Aquest llibre de 124 pàgines ha sigut editat per l'Arxiu Valencià del Disseny (AVD) a través de la Universitat de València. Durant l’acte es repartiran exemplars de l’edició impresa. La versió digital es pot descarregar des de la pàgina web de l’AVD.

La publicació recull estudis sobre 24 creacions significatives del disseny valencià, abastant des de finals del segle XIX fins a l'actualitat, i s'acompanya d'una introducció, bibliografia i bibliografia web sobre el tema. Molts dels estudis s'adaptaren al format web per al projecte 'Iconos del Diseño Valenciano', i s'han incorporat 7 estudis addicionals, ampliant les categories a interiorisme i moda. En la seua elaboració, han participat membres del Departament d'Història de l'Art de la Universitat de València, de l'Arxiu Valencià del Disseny i un representant de l'Escola Superior de Disseny de València.

El segon projecte és la pàgina web 'Iconos del Diseño Valenciano', comissariada per Marisa Gallén, guanyadora del Premi Nacional d'Innovació i de Disseny en 2019. Aquest lloc web actualment inclou 17 fitxes sobre disseny de producte i gràfic, elaborades per investigadores i investigadors del Departament d'Història de l'Art i de l’AVD. El projecte compta també amb la col·laboració de la Diputació de València i ha sigut guardonat amb el premi d'or en la categoria de llocs web en la convocatòria 2024 de l'Associació de Dissenyadors de la Comunitat Valenciana (ADCV).

En l'acte intervindran la vicerectora de Cultura i Societat de la UV, Ester Alba; el codirector de l'AVD, Vicent Pla; el president de la Fundació del Disseny de la Comunitat Valenciana, Vicent Martínez; el seu director executiu, Xavi Calvo i la dissenyadora Marisa Gallén. L'accés és lliure fins a completar-ne l'aforament.

Més informació:

Arxivat en:

, Conferències i debats

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar